અમેરિકન પ્રમુખ ડૉનાલ્ડ ટ્રમ્પે ચીની પ્રોડક્ટ પર ૬૦ અબજ ડૉલરનો જંગી ટેક્સ લગાવ્યો હતો તે માટે ચીન પર અમેરિકાની ઈન્ટેલેક્ચુઅલ પ્રોપર્ટી એટલે કે બૌદ્ધિક સંપદાને અયોગ્ય રીતે નુકસાન પહોંચાડવાનો આરોપ મૂક્યો છે. ડૉનાલ્ડ ટ્રમ્પ વતી વ્હાઈટ હાઉસે બહાર પાડેલા સત્તાવાર નિવેદનમાં એવું કહેવાયું કે ચીની પ્રોડક્ટના કારણે અમેરિકામાં ૨૦ લાખ નોકરીઓનો ભોગ લેવાયો છે. અમેરિકામાં ચીની પ્રોડક્ટ્સની આયાત ઉપરાંત આ પ્રોડક્ટ્સની માર્કેટમાં ગેરકાયદે ઘૂસણખોરીને પણ અમેરિકામાં ૨૦ લાખ નોકરીઓનો ભોગ લેવા માટે કારણભૂત ગણાવાઈ છે.